Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu onnitteli presidentti Putinia vaalivoitosta, -
jossa Putin valittiin jatkokaudelle.
Venäjällä Putin sai äänistä 76,7 prosenttia.
Israelin―Venäjän kaksoiskansalaisista häntä äänesti 72,6 prosenttia.
Syyrian YK-lähettiläs Ja'afari: USA:n antoi hyväksyntänsä -
Turkin hyökkäykselle Syyriaan. Hän pitää Turkin―USA:n kiistaa teatterina.
Turkin presidentti Erdoğan varoittaa Irakin keskushallintoa, -
että ellei se pane kuriin PKK:hon kuuluvia kurditaistelijoita, -
Turkin armeijan on tunkeuduttava Pohjois-Irakiin hoitelemaan uhka.
Israelin pääministeri Netanjahu lähetti onnittelukirjeen Vladimir Putinille, -
joka valittiin jatkokaudelle. Putin sai venäläisten äänistä 76,7 prosenttia.
Netanjahu kirjoitti Putinille arvostavansa erittäin paljon -
heidän välistään dialogia ja odottavansa yhteistyön jatkuvan -
luottamuksen ja yhteisymmärryksen hengessä -
yhteisten intressien edistämiseksi.
Venäjän lähetystön mukaan Israelissa asuu noin 120 000 äänioikeutettua.
Noin 150 000:lla Israelin asukkaalla on Venäjän kansalaisuus.
Vaaleissa sunnuntaina äänesti noin 12 000 kaksoiskansalaista.
Heistä enemmistö äänesti Putinia, yhteensä 72,6 prosenttia.
Osa vaaliuurnalla käyneistä kertoi ymmärtävänsä, -
ettei heidän äänellään ole suurta vaikutusta vaalien tulokseen.
Silti he pitivät äänestämistä tärkeänä.
Olemme hyvin pieni vähemmistö. Äänillämme ei ole suurta vaikutusta.
Mutta äänestämättä jättäminenkään ei olisi oikein.
Putin valittiin vielä kuudeksi vuodeksi.
Hänen hallituskautensa venyy siis lähes 25-vuotiseksi.
Tuloksien selvittyä Putin totesi, että uuden kauden painopiste -
olisi Venäjän puolustus- ja turvallisuusvalmiudet, -
mutta tärkeimpänä asiana olisivat kotimaan haasteet.
On varmistettava maan puolustus- ja turvallisuusvalmiudet.
Tärkein asia on kuitenkin maan sisäiset asiat.
Luotan tukeenne ja laajemman tiimimme tukeen -
maata kohtaavien ongelmien ratkaisemisessa.
Meidän tulee ratkaista ne, ja varmasti ratkaisemme ne yhdessä.
Uutinen Syyrian konfliktista: Venäjä esti YK:n turvaneuvoston kokouksen, -
jossa oli tarkoitus keskustella Syyrian ihmisoikeustilanteesta.
Venäjää tukivat asiassa Kiina, Bolivia ja Kazakstan.
Venäjä sanoo, ettei kokoukselle ollut perusteita.
Kokouksessa oli määrä kuulla YK:n ihmisoikeusvaltuutettu al-Husseinia.
Al-Hussein on arvostellut Venäjän ja Syyrian toimia Itä-Ghoutassa.
Kokous on perusteeton, -
sillä turvallisuusneuvosto ei käsittele ihmisoikeusasioita.
Ihmisoikeusneuvosto kokoontuu Genevessä.
Se, että al-Hussein on nyt käymässä New Yorkissa, -
ei ole riittävä syy sille, -
että hänen pitäisi puhua turvallisuusneuvostossa.
Kokouksen koollekutsumista vaativat Ranska, USA, Iso-Britannia, -
Ruotsi, Puola, Alankomaat, Kuwait ja Peru.
Ranskan lähettilään mukaan tarkoitus olisi ollut -
antaa neuvostolle tarvittavaa tietoa kriisin ymmärtämiseksi.
Ranska ja kuusi muuta neuvoston jäsentä pyysivät selontekoa -
menetelmällisistä ja sisällöllisistä syistä, -
jotta pystymme ensinnäkin vastaamaan tilanteeseen.
Lisäksi neuvosto tarvitsee kaikki tarvittavat tiedot, -
jotta voimme ymmärtää kriisiä.
Ihmisoikeudet ovat osa kokonaisuutta, etenkin Syyriassa.
Syyrian YK-lähettiläs sanoi kokouksen jälkeen, -
että Syyrian viholliset epäonnistuivat pahasti -
Venäjän ja Kiinaa vastaan, joita hän piti järjen ja viisauden äänenä.
Lähettiläs Ja'afari kommentoi myös -
Turkin ja liittolaisten toteuttamaa Afrinin valtausta.
Hän sanoi USA:n antaneen Turkin hyökkäykselle siunauksen.
Hän pitää USA:n ja Turkin välistä kiistaa teatterina.
Mitä voimme sanoa? Turkki kuuluu Natoon.
Nato on mukana verenvuodatuksessa niin Irakissa kuin Syyriassakin.
Nato siis suojelee Turkkia.
Älkää uskoko tähän hollywoodiin Ankarassa ja muualla.
Turkki tekee kaikki toimensa amerikkalaisten siunauksella.
Ja'afarin kommentteja edelsi Turkin presidentti Erdoğanin ilmoitus, -
että Turkin operaatio Syyriassa ei ole vielä pitkään aikaan ohi.
Turkki liittolaisineen taistelee yhä kurdeja vastaan idässä.
Otimme eilen haltuumme Afrinin keskustan.
Näin päättyi Operaatio Oliivipuunoksan tärkein vaihe.
Jatkamme operaatiota Manbijissa, Ayn al-Arabissa, Tel Abyadissa, -
Ras al-Ainissa ja Qamishlissa, -
kunnes rajavyöhyke on kokonaan puhdistettu.
Erdoğan varoitti myös Irakin keskushallintoa, -
että ellei se pane kuriin terroristi- järjestö PKK:hon kuuluvia kurdeja, -
Turkin olisi tunkeuduttava Pohjois-Irakiin hoitelemaan uhka.
Irakin pääministeri al-Abadi päätti viime viikolla -
poistaa ulkomaan lentojen kiellot kurdialueelle.
Kurdistanin aluehallinto oli taipunut painostuksen edessä -
ja luovutti kansainväliset lentokentät Irakin valtion viranomaisten haltuun.
Muita aiheita. Palestiinalaispresidentti Abbas kirosi aiemmin -
presidentti Trumpin ja toivoi tälle tuhoa.
Nyt osansa sai myös USA:n Israelin-lähettiläs David Friedman.
Abbas puhui eilisiltana Ramallahissa palestiinalaisjohtajien kokouksessa.
USA:han tunnusti Jerusalemin Israelin pääkaupungiksi. Nyt Abbas sanoi: -
"USA laillistaa siirtokunnat. Samoin tekevät muut amerikkalaisjohtajat, -
eritoten suurlähettiläs Friedman." Abbas kutsui tätä "koiranpenikaksi" -
ja väitti tämän ja perheen olevan siirtokuntalaisia.
Sekä Yhdysvallat että Israel tuomitsivat Abbasin lausunnon.
USA:n Lähi-idän-lähettiläs Greenblatt sanoi, että Abbasin tulee nyt valita -
joko vihapuhe tai kansansa elinolojen parantaminen.
Netanjahu sanoi aiemmin, että palestiinalaisjohto menetti malttinsa -
totuuden järkytettyä sitä. USA:n hallinto lakkasi paapomasta sitä, -
kun Trump päätti korjata historiallisen vääryyden -
ja tunnusti Jerusalemin juutalaisvaltion pääkaupungiksi.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa! Huomiseen.
Suomennos: Marianne Tenetz